Әхтәров Әхрәр Минһаж улы

Әхтәров Әхрәр Минһаж улы, Рәшит Әхтәров, Рәшит Әхтәри (6 ғинуар 1931 йыл — 26 март 1996 йыл) — педагог, журналист, шағир. Башҡортостан Республикаһы Яҙыусылар союзы ағзаһы.

 Биографияһы 
Әхрәр Минһаж улы Әхтәров 1931 йылдың 6 ғинуарында Башҡорт АССР-ы Мәсетле районы Ишәле ауылында тыуған. 
1946 йылда Ләмәҙтамаҡ урта мәктәбен тамамлай һәм Әбрәхим һигеҙ йыллыҡ мәктәптә физика уҡытыусы булып эш башлай. 
1958 йылдан «Совет Башҡортостаны» гәзите, «Башҡортостан уҡытыусыһы» журналы хәбәрсеһе. 
1960 йылда Башҡорт дәүләт университетын тамамлай.
1963—1982 Мәсетле районы мәктәптәрендә уҡытыусы булып эшләй.
1995 йылда I-се Бөтә донъя башҡорттары ҡоролтайы делагаты итеп һайлана.

 Ижады 
 Әҫәрҙәре 
 Беҙ егет затынан. Өфө. 1993.
 Осеннее половодье. Уфа. 1997. 
 Минең йырҙарым. Өфө.

 Маҡтаулы исемдәре һәм башҡа бүләктәре 
 1990 һәм 1995 йылдарҙа Башҡортостан Республикаһы сәсәндәр бәйгеһе еңеүсеһе.

 Хәтер 
 2001 йылда Мәсетле районының Рәшит Әхтәри исемендәге премияһы булдырылған.  
Төрлө йылдарҙа премияға лайыҡ булған ижади шәхестәр: Ринат Камалов, Гөлсирә Шафиҡова, Тәскирә Даянова, Ризван Хажиев, Зәлифә Ғилметдинова, Марат Ғафаров, Ғәйникамал Мирхәйева-АбдуллинаВ Башкирии состоялось вручение премии имени Рашита Ахтари.

 Иҫкәрмәләр 

 Сығанаҡтар 
 Ахтари Рашит. Мечетлинский район Республики Башкортостан: энциклопедия / Редкол.: Ю. Ю. Султанов (гл.ред.), Н. Ф. Ахкамова (сост.), Г. К. Бикташева (отв.ред.) и др. — Уфа: Мир печати, 2010. — 284 с.:илл. — с.36.  ISBN 978-5-9613-0148-9 

 Һылтанмалар 
 Ахтаров Рашит Мингажевич. Литературная карта Республики Башкортостан
 Владимир Романов. Он был рожден, чтобы стать поэтом (К 85-летию со дня рождения поэта Рашита Ахтари)